# Níkoloz Muskhelixvili

Níkoloz Muskhelixvili (georgià: ნიკოლოზ მუსხელიშვილი) (Tbilisi, 4 de febrer de 1891 $^{(Julià)}$ - Tbilisi, 15 de juliol de 1976) va ser un matemàtic soviètic.

## Vida i obra

El seu pare era general del cos d'enginyers de l'exèrcit imperial rus i la seva mare era professora de llengües. Després de passar la infància a la petita vila de Matsevani, va ser escolaritzat a la seva vila natal de Tbilisi, fins que el 1909 va entrar a la universitat de Sant Petersburg, en la qual es va graduar en matemàtiques el 1914. A continuació es va quedar a la universitat fent recerca sota la influència de Guri Kólossov amb qui va publicar el seu primer article el 1915 sobre un problema d'elasticitat.
El 1920 va ser convidat a incorporar-se al cos docent de la recent creada universitat estatal de Tbilissi. A partir d'aquesta data va fer tota la seva carrera acadèmica en aquesta institució. El 1939 va ser escollit membre de l'Acadèmia Soviètica de Ciències i el 1941, quan es va fundar, va ser escollit president de l'Acadèmia Nacional de Ciències de Georgia.
En morir el 1976, va ser enterrat al panteó de georgians il·lustres de Mtatsminda.
Les seves àrees de recerca van ser els límits singulars de les equacions integrals, els problemes de valors de les funcions analítiques, la teoria de l'elasticitat i altres problemes de matemàtiques aplicades. A més de les seves recerques i de la càrrega administrativa dels diferents càrrecs que va tenir a la universitat, va fer grans esforços per establir la terminologia científica en georgià, una llengua que fins aleshores havia estat menystinguda.

## Referències

* ↑ Дарахвелидзе, 2018, p. 5.
* ↑ Sneddon, 1974, p. 97.
* ↑ Митропольський i Шевело, 1971, p. 49.
* ↑ Дарахвелидзе, 2018, p. 6.
* ↑ Sharikadze, 2011, p. 13.
* ↑ Mikaberidze, 2015, p. 486.
* ↑ Sharikadze, 2011, p. 12.

## Bibliografia

* Дарахвелидзе, Л.К «Основатели Института геофизики им. М.З. Нодиа» (en rus). Труды Института геофизики им. Михаила Нодиа, Vol. LXIX, 2018, pàg. 5-15. ISSN: 1512-1135.
* Mikaberidze, Alexander. «Muskhelishvili, Nikoloz». A: Historical Dictionary of Georgia (en anglès). Rowman & Littlefield, 2015, p. 486. ISBN 978-1-4422-4145-9.
* Митропольський, Ю. О.; Шевело, В. Н. «Николай Иванович Мусхелишвили (к восьмидесятилетию со дня рождения)» (en rus). Український математичний журнал, Vol. 23, Num. 1, 1971, pàg. 49-51. Arxivat de l'original el 2020-10-13. ISSN: 0041-6053 [Consulta: 10 octubre 2020].
* Sharikadze, Jondo. «Nikoloz Muskhelishvili – Scientist and Public Figure». A: Georgian National Academy of Sciences (ed.). Continuum Mechanics and Related Problems of Analysis (en anglès). Georgian National Academy of Sciences, 2011, p. 11-26.
* Sneddon, N. «Dedication to Nikolai Ivanovich Muskhelishvili» (en anglès). Applicable Analysis, Vol. 4, Num. 2, 1974, pàg. 97-99. DOI: 10.1080/00036817408839085. ISSN: 1029-7360.

## Enllaços externs

* O'Connor, John J.; Robertson, Edmund F. «Níkoloz Muskhelixvili» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Mgaloblishvili, L. «Three Presidents of the Georgian Academy of Sciences». Georgian National Academy of Sciences, 2003. [Consulta: 10 octubre 2020]. (rus)
* «Мусхелишвили Николай Иванович». Музей истории МФТИ. [Consulta: 10 octubre 2020]. (rus)
* «ნიკო მუსხელიშვილი». საქართველოს ბიოგრაფიულ ლექსიკონში, 1984. [Consulta: 10 octubre 2020]. (georgià)
* «Niko Muskhelishvili (1891-1976) Biobibliography». Ministry of Education and Science of Georgia, 2011. [Consulta: 10 octubre 2020]. (anglès), (rus) i (georgià)